होली से पहले बदलेगा मौसम, 8 को आंधी, 9 और 10 मार्च को हो सकती है बारिश
नई दिल्ली | होलीसे पहले दिल्ली के मौसम का मिजाज बदलेगा। लगातार बढ़ रहे तापमान के कारण गर्मी से परेशान लोगों के लिए राहत भरी बात है। मौसम में ठंडक का एहसास लोगों को पानी में भीगने से दूर रखेगा। ऐसा दिल्ली के मौसम विभाग का कहना है। मौसम विभाग के अनुसार 8 मार्च शाम को तेज आंधी आएगी, जिसके अगले दिन 9 मार्च से बारिश शुरू होगी और 10 मार्च तक जारी रहेगी। बारिश की यह तरावट गर्मी से राहत देगी। वैज्ञानिकाें के अनुसार कैस्पियन सागर से लगातार रहे चक्रवात और पश्चिमी विक्षोप के कारण मौसम में यह बदलाव होने की संभावनाएं हैं। इससे न्यूनतम तापमान 8 मार्च को 15 डिग्री से गिरकर 12 मार्च तक 10 डिग्री सेल्सियस तक पहुंच जाएगा। सोमवार को वातावरण में अधिकतम आर्द्रता 73 और न्यूनतम आर्द्रता 24 फीसदी बनी हुई है, जिसमें लगातार इजाफा होगा। सोमवार को दिन का अधिकतम तापमान 28.6 और न्यूनतम तापमान 11.3 डिग्री सेल्सियस दर्ज किया गया। बारिश आने तक तापमान में लगातार एक दो दिन वृद्धि होगी, उसके बाद तापमान में गिरावट शुरू हो जाएगी।
hin_Deva hin_Deva